147 personer i Norge er nå bekreftet smittet med coronaviruset. Det kom fram på en pressekonferanse i lokalene til Folkehelseinstituttet nå i kveld.

Folkehelseinstituttet har det siste døgnet fått rapportert at ytterligere 34 personer har testet positivt på coronavirus det siste døgnet.

Ingen av dem som er smittet er alvorlig syke eller innlagt på sykehus.

Nye områder

Det var områdedirektør Geir Bukholm fra FHI og Bjørn Guldvog, som er helsedirektør i Helsedirektoratet, som presenterer de nyeste tallene.

Bukholm fortalte at Folkehelseinstituttet har utvidet listen over områder med vedvarende, utbredt smitte til å gjelde alle Italias regioner nord for Roma.

- Dette betyr at de som kommer hjem fra disse områdene skal være oppmerksomme på symptomer som hoste, luftveisproblemer og feber 14 dager etter hjemkomst. Videre må helsepersonell som har vært på reise i disse områdene holde seg borte fra arbeidet i 14 dager etter hjemkomst, sier områdedirektør Geir Bukholm.

Skjerper rådene

Helsedirektør Guldvog fortalte at de nå vil skjerpe anbefalingene sine.

- Helsedirektoratets ansvar er å vurdere å sette inn nye tiltak for å begrense smittespredning. Derfor ønsker vi å forsterke dette med to konkrete tiltak, sa Guldvog.

- Vi går et hakk videre fra de anbefalingene som FHI har gitt.

- Vi utvider anbefalingen om hvem som bør holde seg hjemme til alle personer som har vært i områder med vedvarende smitte av coronavirus, sier han og viser til at disse områdene er definerte på FHI nettsider.

- Dette gjør vi av et føre-var-hensyn, legger han til.

- Det betyr at alle som har vært i områder med vedvarende smitte skal holde seg hjemme i 14 dager etter hjemkomst, uavhengig av om de har symptomer eller ikke, understreker Guldvog.

Skru På Lyd Error Error SYK: Trude Ravndal fra Sandnes er en av 113 nordmenn som innen fredag kveld har fått bekreftet at hun er smittet av coronaviruset. Laget av Marte Nyløkken Helseth. Vis mer

Håndhilsning

Den andre, nye anbefalingen til helsedirektøren gjelder håndhilsning.

- Jeg anbefaler at alle aktører i helse - og omsorgstjenesten nå søker å finne alternative måter til håndhilsning, sier Guldvog.

- Jeg mener også at det er klokt at vi all nå alle i ulike sammenhenger utviser større forsiktighet med håndhilsning og klemming, legger han til.

- Smittesporing

De aller fleste personene som har fått påvist coronaviruset i Norge, er enten smittet i utlandet eller er nærkontakter til disse. Til sammen er 89 smittet i forbindelse med reise til Italia. 4 personer er i dag meldt i forbindelse med reise til Østerrike.

- Vi har nå en intens innsats med smitteoppsporing i samarbeid med kommunehelsetjenesten som er berørt i de enkelte tilfeller, sier områdedirektør Geir Bukholm.

Den geografiske tilhørigheten til tilfellene er som følger: